साहित्यकारैं कन्नैं जियां अक्सर होन्दा आया ऐ, मसीबतां-दुक्ख ते कष्ट-क्लेस कन्नै गै जर्म लैन्दे न सैह् श्रीवत्स विकल कन्नै बी उऐ किश घटेआ। अजै विकल होरैं माऊ कन्नै भलेआं पछान होनी ते कुजाς,, रज्जीयै दुद्ध बी नथा पनोदा जे इन्दी माता होर इनें गी छोड़ियै इस संसार कशा मूंह्, फेरी बैठियां जिसकरी इन्दी पालमा दी समत-सम्हाल इन्दी दादी श्रीमती उमां देवी हुन्दें मुंढै पर पेई जेकियां इन्दे पिता जी दियां नातै च चाची लगदियां हियां। विकल होर उनें गी मां गै आखदे होन्दे हे ते अपनी अमर-कृति ‘फुल्ल बिना डाली’ उपन्यास इनें उनें गी गै समर्पित कीता दा ऐ।